Alexandra Tudor prezintă AntenaSport Update! Cele mai tari ştiri sportive ale zilei de 16 mai de pe AS.ro.
Pe AS.ro afli ce negocieri a purtat FRF cu Edi Iordănescu în ultima perioadă. Tot pe AS.ro vezi ce mesaj le-a transmis Mihai Leu celor de la Corvinul şi afli detalii despre accidentarea Simonei Halep.
Alexandra Tudor prezintă AntenaSport Update! Cele mai tari ştiri ale zilei de 16 mai
1. Lucescu e lider
Victorie uriaşă pentru PAOK! Meciul cu Panathinaikos, transmis LIVE pe AntenaPLAY, s-a încheiat 4-1. PAOK e lider în campionatul Greciei, cu o etapă înainte de final. „E ceva uimitor”, a spus Răzvan Lucescu. Meciul decisiv cu Aris va fi LIVE pe AntenaPLAY duminică, de la ora 20:00.
2. Burleanu insistă pentru Edi
Răzvan Burleanu îşi doreşte cu orice preţ ca Edi Iordănescu să rămână. FRF şi selecţionerul au purtat negocieri intense în ultima perioadă. Şansele ca Edi să ia o decizie până la startul EURO sunt mici în acest moment.
3. Avertisment pentru Becali
Tot de pe AS.ro afli ce avertisment a primit Gigi Becali după ce a câştigat campionatul. Un super-grup de investitori ar urma să îl concureze financiar pe latifundiarul din Pipera.
4. Mihai Leu, mesaj emoţionant
Mihai Leu a postat un mesaj emoţionant pentru cei de la Corvinul după ce hunedorenii au câştigat Cupa României. „Îmi pare rău că nu am putut să fiu alături de voi și fizic„, a transmis pilotul de pe patul de spital.
5. Detalii despre accidentarea Simonei
Virginia Ruzici a dat detalii despre accidentarea Simonei Halep. „A simțit acea durere și la antrenament”, a declarat fostul manager al Simonei. Românca a abandonat în turneul de la Paris.